b'\n_START_ARTICLE_\nYl\xc3\xa4-Tarhu\n_START_SECTION_\nMaantietoa\n_START_PARAGRAPH_\nLammen pinta-ala on 1,0 hehtaaria ja se on 200 metri\xc3\xa4 pitk\xc3\xa4 ja 50 metri\xc3\xa4 leve\xc3\xa4. Se sijaitsee l\xc3\xa4hell\xc3\xa4 Ottelen kyl\xc3\xa4\xc3\xa4 harjujakson takana. Lammella ei ole kartan mukaan saaria. Sen rantaviivan pituus on 500 metri\xc3\xa4 ja sen rannat ovat mets\xc3\xa4maata. Rannalle on rakennettu vapaa-ajan asunto, jonne tulee tie yhdystielt\xc3\xa4 16975.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) P\xc3\xa4\xc3\xa4skyl\xc3\xa4njoen valuma-alueella (35.76), jonka P\xc3\xa4\xc3\xa4skyl\xc3\xa4njoen suualueeseen (35.761) se kuuluu. Lammen vedenpinnan korkeus on 108,8 metri\xc3\xa4 mpy. Siihen on johdettu mets\xc3\xa4oja, mutta t\xc3\xa4rkein vesil\xc3\xa4hde on Passunoja, joka virtaa alasp\xc3\xa4in Ala-Tarhun l\xc3\xa4pi Pitk\xc3\xa4veteen. Pasuunoja saa alkuunsa Ala-Sarkaj\xc3\xa4rvest\xc3\xa4.'